ජාත්‍යන්තර සිංහ සමාජ දිස්ත්‍රික් 306 සී2 කොට්ටාව සිංහ සමාජය පළමු වරට සංවිධාන කරනු ලබන ‘සිංහ සාම මැරතන් ධාවන තරගය’ 2012 ජනවාරි 1 දින පෙරවරු 7.30ට කොට්ටාව සම්පත් බැංකුව ඉදිරිපිටන් ආරම්භ වේ.විවෘත තරගයක් ලෙස පැවැත්වෙන කිලෝ මීටර් 26ක දුරින් යුත් මැරතන් ධාවන තරගය අවුරුදු 18න් ඉහළ ක්‍රීඩක ක්‍රීඩිකාවන්ට සහභාගි විය හැකිය.තරගය කොට්ටාව සම්පත් බැංකුව ඉදිරිපිටන් ආරම්භ වී හයිලෙවල් පාර ඔස්සේ හෝමාගම, ගොඩගම, මීගොඩ හරහා ගලගෙදර හංදිය දක්වා ගොස් නැවත එම මාර්ගයේම පැමිණ කොට්ටාව සම්පත් බැංකුව ඉදිරිපිටන් අවසන් වේ.මැරතන් තරගයේ ජයග්‍රාහකයාට මුදලින් රුපියල් 20000ක් ද දෙවන හා තෙවන ස්ථාන දිනා ගන්නා ක්‍රීඩකයන්ට පිළිවෙළින් රුපියල් 15000ක් හා රුපියල් 10000ක් පිරි නැමේ.තරගයට සහභාගී වීමට කැමැති ක්‍රීඩක ක්‍රීඩිකාවනට තරගය පැවැත්වෙන දින පෙරවරු 7.30ට ප්‍රථම කොට්ටාව සම්පත් බැංකුව ඉදිරිපිටට පැමිණෙන ලෙස තරග සංවිධායකයන් දන්වා සිටියි.